recursal/SuperWikiNEXT-32B huggingface dataset:
**מולה ואגה** (בצרפתית: **Molla Wagué**; נולד ב-21 בפברואר 1991) הוא כדורגלן מאלים-צרפתי, המשחק בעמדת הבלם.

קריירת מועדונים
---------------

ואגה התחיל את הקריירה המקצועית שלו בקבוצות כדורגל מקומיות ובגיל 15 הצטרף לקבוצת הנוער של קן. ב-6 בנובמבר 2011, ואגה ערך את הופעת הבכורה שלו בקבוצה בניצחון 3–0 נגד דיז'ון. כעבור שבועיים, כבש את שערו הראשון בקבוצה בתיקו 2–2 נגד אז'אקסיו.

בקיץ 2014, ואגה חתם בגרנדה מליגת העל הספרדית וב-10 ביולי 2014, הושאל לאודינזה עד לסיום העונה.

ב-31 בינואר 2017, ואגה הושאל ללסטר סיטי עד לסיום העונה, עם אופציה לרכישה בתום תקופת ההשאלה. ב-18 בפברואר, ואגה ערך את הופעת הבכורה שלו בקבוצה בהפסד 0–1 למילוול, בו ספג פציעה שהשביתה אותו מהמגרשים עד לסיום העונה.

בקיץ 2017, ואגה עזב את גרנדה וחתם באודינזה, אך ב-31 באוגוסט הושאל לווטפורד מהפרמייר ליג.

ב-1 בפברואר 2019, ואגה הושאל לנוטינגהאם פורסט לפוטבול ליג צ'מפיונשיפ.

ב-17 ביולי 2019, ואגה חתם בנאנט תמורת 1.2 מיליון אירו.

ב-10 בספטמבר 2020, ואגה הושאל לאמיין עד לסיום העונה.

קריירה בינלאומית
----------------

בצעירותו, ואגה רשם הופעה אחת בנבחרת הנוער של צרפת.

בינואר 2013, ואגה זומן לסגל נבחרת מאלי לקראת גביע אפריקה לאומות 2013. ב-20 בינואר 2013, ואגה ערך את הופעת הבכורה שלו בנבחרת, בניצחון 0–1 נגד ניז'ר. ב-25 במרץ 2015, ואגה הבקיע צמד בהפסד 3–4 לגבון.

קישורים חיצוניים
----------------

ויקישיתוף מדיה וקבצים בנושא **מולה ואגה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת מאלי – גביע אפריקה לאומות 2017** |
| --- |
| 1 סיסוקו • 
2 ה. טראורה • 
3 קונה • 
4 ס. קוליבאלי • 
5 צ'. טראורה • 
6 ל. קוליבאלי • 
7 מ. יטאברה • 
8 סילה • 
9 מארגה • 
10 ק. קוליבאלי • 
11 סאקו • 
12 דומבייה •
13 ואגה • 
14 ס. יטבארה •
15 קונאטה •
16 דיאקיטה •
17 מא. נדיאייה •
18 סואו •
19 א. טראורה •
20 ביסומה •
21 מח. נדיאייה •
22 דיארה •
23 ע. קוליבאלי •
מאמן: גיראסה | מאלימאלי |
**שמואל טרבס** (14 באפריל 1955 רעננה, ישראל–8 בנובמבר 2015, רעננה, ישראל) היה כדורגלן ישראלי אשר שיחק לרוב בעמדת החלוץ, ומזוהה בעיקר עם קבוצות מכבי יפו והפועל רעננה.

ביוגרפיה
--------

שמואל טרבס נולד ברעננה לאהרון וקלרה, ובה רכש השכלה יסודית ותיכונית. הוא הצטרף להפועל רעננה וב-1972 הועלה לקבוצה הבוגרת אשר שיחקה בליגה ב'. ב-1973 צפה שלמה שרף מאמן הפועל כפר סבא במשחק בו השתתף טרבס, ובעקבות יכולתו הגבוהה, עבר בהמשך להפועל כפר סבא. טרבס שיחק בשורות כפר סבא שתי עונות בהן השתתף ב-52 משחקים וכבש 15 שערים. בעקבות סכסוך כספי עם הנהלת הקבוצה שוחרר מהפועל כפר סבא ועבר למכבי יפו.

משחקו הראשון של טרבס בשורות מכבי יפו היה ב-8 באוקטובר 1977 ומשחקו האחרון ב-26 בנובמבר 1983, תחילתה של עונת 1983/1984 בליגה הלאומית. טרבס השתתף ב-175 משחקים בשורות מכבי יפו, ובהם כבש 31 שערים. היה גורם מרכזי בהצלחתה של מכבי יפו במאבקי התחתית במחצית השנייה של שנות השבעים. בעונת עונת 1977/1978 בליגה הלאומית גברה מכבי יפו במחזור הסיום על הפועל ירושלים בתוצאה 0–1 משער ניצחון של טרבס וניצלה מירידה. אחד ממשחקיו הבולטים בשורות מכבי יפו היה במחזור הסיום של עונת 1979/1980 בליגה הלאומית. שבע קבוצות נאבקו נגד הירידה לליגה הארצית ועמם נמנתה מכבי יפו שאומנה על ידי שמואל פרלמן. במחזור הסיום גברה יפו על מכבי תל אביב 0-3. טרבס הצטיין במשחק, כבש את השער הראשון ובישל את השלישי לאלי שכטר. בסיום המחזור נותרה יפו בליגה הלאומית בזכות הפרש שערים עדיף על הכח מכבי רמת גן ובית"ר תל אביב אשר ירדו לליגה הארצית.

לאחר שפרש ממכבי יפו, שב טרבס להפועל רעננה, שיחק בקבוצה עד 1990 ופרש ממשחק פעיל. הוא נכלל בסגל המורחב של נבחרת ישראל בכדורגל בין השנים 1979–1980.

טרבס התגורר כל חייו ברעננה. הוא היה נשוי לדינה, אב לשלושה ילדים וסב לנכדים. הלך לעולמו ב-2015, בגיל 60. הובא לקבורה בבית העלמין בעירו.

לקריאה נוספת
------------

* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020

קישורים חיצוניים
----------------

* הקבר של שמואל טרבס בבית הקברות ברעננה, באתר BillionGraves
* מכבי יפו לזכרו של שמואל טרבס, באתר יוטיוב
* יפו ניצלת מירידה 79–80 חלק 1, יפו ניצלת מירידה 79–80 חלק 2, באתר יוטיוב
* ע.יקותיאל, שמואל טרבס מבקר ביום ששי בחנות של ידיד, מנשק את המזוזה ומבקיע כל שבת שער, מעריב, 29 בינואר 1979

הערות שוליים
------------

1. ↑  הפועל כפר סבא, סטטיסטיקות בשנות השבעים, באתר הפועל כפר סבא
2. ↑  ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 214. נתונים היסטוריים: ירון משעל
3. ↑  טרבס הבטיח עונה נוספת, דבר, 30 באפריל 1978
4. ↑  א. בן יוסף, הפתעה על הנייר. על המגרש אף אחד לא הרים אפילו גבה, מעריב, 17 בדצמבר 1989
5. ↑  תשובה, טרבס ותא שמע צורפו לסגל לקראת יוון, דבר, 11 בפברואר 1979
רוכב על מזחלת כלבים בררוס, נורווגיה, במהלך מרוץ כלבים במזחלות
**מזחלת כלבים** היא מזחלת הנמשכת על ידי כלב מזחלת אחד או יותר, המשמשת לנוע על פני קרח ודרך שלג. נעשה שימוש בסוגים רבים של מזחלות, בהתאם לתפקודם. הם יכולים לשמש עבור מרוץ מזחלות כלבים. באופן מסורתי, בגרינלנד ובאזור הארקטי המזרחי של קנדה, האינואיטים מושכים את הכלבים בצורת מניפה מול המזחלת, בעוד שבאזורים אחרים, כמו אלסקה והחלק המערבי של צפון קנדה, הכלבים מושכים זה לצד זה בזוגות.

היסטוריה
--------

ציור שמן משנות ה-40 של סוחר פרוות באמצעות מזחלת כלבים שנמשכה על ידי שלושה כלבים. מזחלות כלבים נמצאות בשימוש למעלה מאלף שנים.
כוח הכלבים שימש לציד ולנסיעות כבר למעלה מאלף שנים. עוד במאה ה-10 לפני הספירה כלבים אלו תרמו לתרבות האנושית.

הרכבת צוות מזחלות כלבים כרוכה באיסוף כלבים בתפקידים שונים. הכלב המוביל הוא מכריע, ולכן משתמשי המזחלות דואגים במיוחד לכלבים האלה.

במזחלות כלבים, האסקי סיבירי או אלסקן מלמוט הם סוגי הכלבים העיקריים המשמשים למזחלות פנאי בגלל כוחם ומהירותם וסיבולתם וכן יכולתם לעמוד בקור. עם זאת, האסקי אלסקה הם גם כלבים פופולריים למרוץ כלבי מזחלות, בגלל הסיבולת, הרגלי האכילה הטובים, המהירות והמסירות שלהם לריצה גם כאשר הם עייפים.

ראו גם
------

* סיירת מזחלות הכלבים סיריוס

קישורים חיצוניים
----------------

ויקישיתוף מדיה וקבצים בנושא **מזחלת כלבים** בוויקישיתוף
* המוזיאון הקנדי לציוויליזציה - היסטוריה של דואר מזחלות כלבים ביוקון

הערות שוליים
------------

1. ↑  Swan, Thom. "Early Sled Dog History". *Swanny's Place*. אורכב מ-המקור ב-17 ביוני 2009. נבדק ב-17 באוקטובר 2013. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560334505171
* BnF: cb119410587 (data)
* LCCN: sh85038827

 |
**וירג'יניה (ג'יני) מ' רומטי** (באנגלית: **Virginia "Ginni" M. Rometty** ; נולדה ב-29 ביולי 1957) היא מנהלת אמריקאית. בשנים 2012–2020 שמשה כיושבת ראש חבר המנהלים, הנשיאה והמנהלת הכללית של חברת IBM ומתוקף כך עמדה בראש החברה. לפני שמונתה למנכ"לית עבדה בתפקיד סגנית נשיא בכירה, הממונה על המכירות ועל השיווק ועל האסטרטגיה. תשע שנים רצופות נמנתה עם "חמישים הנשים החזקות ביותר בעולם העסקים" (לפי המגזין Fortune) וב-2013 אף דורגה על ידי המגזין במקום הראשון.

ביוגרפיה
--------

ב-1979 השלימה רומטי בהצטיינות את לימודיה בבית הספר להנדסה ולמדע יישומי של אוניברסיטת נורת'ווסטרן ומטעמו הוענק לה תואר ראשון במדעי המחשב ובהנדסת חשמל. לאחר השלמת הלימודים עבדה במכון ג'נרל מוטורס. ב-1981 החלה לעבוד ב-IBM כמהנדסת מערכות בסניף החברה בדטרויט. עשר שנים לאחר מכן, ב-1991, הצטרפה לקבוצת הייעוץ של החברה. בשנת 2002 הובילה רומטי את רכישת חברת הייעוץ העסקי הגדולה "ייעוץ פרייסווטרהאוסקופרס" (PricewaterhouseCoopers consulting) על ידי IBM, תמורת 3.5 מיליארד דולר. ב-2009 מונתה לסגנית נשיא בכירה והופקדה על המכירות ועל השיווק ועל האסטרטגיה. רומטי מזוהה עם אסטרטגית צמיחה של IBM אשר מבוססת בעיקר על השקעת החברה במחשוב ענן ובניתוח מידע. היא הובילה גם את התקנת ווטסון (Watson), המחשב ששיחק וניצח בשעשועון הטלוויזיה Jeopardy! (מלך הטריוויה), לתכליות עסקיות. ב-25 באוקטובר 2011 הכריזה חברת IBM על מינויה של רומטי למנכ"לית ולנשיאה הבאה של החברה, אחרי פרישתו של סם פאלמיסנו מתפקיד המנכ"ל. ב-1 באוקטובר 2012 החליפה את פאלמיסנו גם בתפקיד יו"ר IBM.

רומטי היא האישה הראשונה שמונתה למנהלת הכללית שלIBM; על כך אמר קודמה בתפקיד, פאלמיסנו: "ג'יני קיבלה את זה בגלל שזה מגיע לה... זה לא קשור במאומה למדיניות חברתית מתקדמת".

רומטי חברה בחבר הנאמנים של אוניברסיטת נורת'ווסטרן (שבה למדה). כמו כן חברה היא במועצת המנהלים של מרכז הסרטן ממוריאל סלואן קטרינג ובוועדת "גביע דמינג" (Deming Cup's) בבית הספר למינהל עסקים של אוניברסיטת קולומביה, אשר מוקירה אנשים על מצוינות תפעולית. כן כיהנה במועצת המנהלים של חברת הביטוח AIG בשנים 2009-2006.

ב-6 באפריל 2020 פרשה, כאשר הכריזה בינואר, מתפקיד המנכ"ל ומתפקיד הנשיא.

קישורים חיצוניים
----------------

ויקישיתוף מדיה וקבצים בנושא **וירג'יניה רומטי** בוויקישיתוף

* Virginia M Rometty - President and Chief Executive Officer IBM Corporation, IBM, January 2012

* פייננשל טיימס, ‏ממציאה את IBM מחדש: החזון של ג'יני רומטי, באתר גלובס, 14 במאי 2014

הערות שוליים
------------

1. 1 2 3  IBM’s Rometty Breaks Ground as Company’s First Female Leader
2. 1 2  NU appoints 5 new members to Board of Trustees
3. ↑  50 Most Powerful Women in Business, באתר Fortune
4. 1 2 3  IBM Names Virginia Rometty as First Female CEO
5. ↑  I.B.M. Names Virginia Rometty as New Chief Executive
6. ↑  IBM CEO Sam Palmisano to step down
7. ↑  Steve Lohr, I.B.M. Names Virginia Rometty as New Chief Executive, NY Times, October 25, 2011
8. ↑  BOARDS OF OVERSEERS AND MANAGERS MEMORIAL SLOAN-KETTERING CANCER CENTER
9. ↑  Virginia M Rometty, באתר IBM
10. ↑  אחרי שמונה שנים בתפקיד: מנכ"לית IBM, ג'יני רומטי, פורשת, באתר כלכליסט, 31 בינואר 2020

|  |  |
| --- | --- |
| בקרת זהויות עריכת הנתון בוויקינתונים | 
* dblp: 40/9486

 |
**החדר** (באנגלית: **The Room**) הוא המחזה הראשון של הסופר, המחזאי, השחקן והבמאי הבריטי הרולד פינטר. המחזה נכתב בשנת 1957 כאשר פינטר היה סטודנט באוניברסיטת בריסטול, בבריסטול, אנגליה.

"החדר" הציג לצופים מחזה שונה מן האחרים באותה תקופה, מכיוון שהכיל מספר אלמנטים חדשים למחזות כגון דיאלוגים סתומים, תיאור לא ברור, שיחות שלא מתקדמות, הומור פשוט והדגשה של התפאורה כאילו היא אחת הדמויות. יש הטוענים כי פינטר קיבל את השראתו מן האקזיסטנציאליזם ובכך יצר את מה שנקרא תיאטרון האבסורד.

עלילה
-----

כמו המחזה השני של פינטר, מסיבת יום הולדת, גם עלילת מחזה זה מתרחשת בבניין דירות מתפורר, "אכסניה", שבו מבקרים זרים.

העלילה במחזה היא עלילה סתומה, חסרת כל רצף זמנים, לא ברור שמה שמוצג לצופה קודם באמת קרה קודם, להרבה מהדברים שקורים במחזה אין שום משמעות מובנת, כל משמעות שתינתן היא ניחושית ואין לה ראיות מן מבוססות. קשה מאוד להבין איזה מסר היא מנסה להעביר לצופים.

המחזה מתאר אישה בשנות ה-60 לחייה בשם רוז האד, הנשארת בדירתה בעוד דמויות שונות נכנסות ויוצאות מהדירה. ברט בעלה, שיוצא בתחילת המחזה וחוזר בסופו, אדון קיד בעל הבית, הזוג סנדרז, שהם זוג שבא לחפש דירה פנויה (הזוג בא פעמיים אך לא ברור מה הקשר הזמני בין שני הביקורים). לבסוף מגיע ריילי כושי סומא שבא לקרוא לרוז, ששמה לפתע אינו רוז, לחזור לביתה. לאחר מכן נכנס בעלה של רוז ורוצח את העיוור.

בסוף המחזה לאחר הרצח, צועקת רוז "אני לא יכולה לראות אני לא יכולה לראות" לא ברור אם מדובר בעיוורון פיסי או רק בחוסר יכולת להסתכל במראֶה.

מאפיינים
--------

כבר במחזה ביכורים זה של פינטר ניתן לזהות דפוסים אשר יחזרו על עצמם גם במחזות מאוחרים יותר שלו. בין היתר, הדיאלוגים מוכרים לצופה מצד אחד, מצד שני הם מטרידים בסתמיותם. הדמויות מאופיינות בצורה עדינה וכמעט בלתי מורגשת והקהל אינו יכול ללמוד כמעט דבר עליהן. האווירה במחזה משלבת הומור עם תחושת איום.

הדמויות
-------

* **רוז האד** - הדמות הראשית ביצירה אשר חווה על בשרה את המסר שהמחזה מנסה להעביר.
* **ברט האד** - בעלה של רוז. מתאר דמות שמתהפכת במהלך המחזה, לתדהמת הצופים.
* **מר וגברת סנדז** - הזוג אשר בא לדירתה של רוז במחשבה שהיא פנויה.
* **מר קיד** - בעל הבית. דמות הפכפכה ולא עקבית.
* **ריילי, האיש השחור העיוור מהמרתף** (במחזה מייחסים לו את השם "כושי סומא") - דמות מסתורית אשר בסוף המחזה עולה לדירתה של רוז כדי למסור לה הודעה.

ציטוטים מהמחזה
--------------

> 
> חזרתי. הייתה לי נסיעה טובה לשם. היסעתי אותה לשם, לחצתי על כל הגז. חושך שמה בחוץ. אחרי זה היסעתי אותה חזרה, לחצתי על כל הגז. כפור שמה בחוץ. אבל היסעתי אותה. הטסתי אותה. לקחתי אותה מהר. היא נסעה יופי. אחרי זה חזרתי. ראיתי טוב את הכביש. היה ריק, הכביש. רק אוטו אחד היה. לא רצה לזוז, אז דפקתי אותו. לקחתי את הכביש. מלך הכביש הייתי. שוב פעם לשם וחזרה. כולם תפשו מרחק ממני. נסעתי ישר ככה. לא היו לי פשלות, לא איתה. היא הייתה בובה. היא לא מפשלת. אני מחזיק אותה ככה, אני משתלט עליה. אני נוסע איפה שבא לי. היא הביאה אותי לשם. היא הביאה אותי חזרה. חזרתי.
> 
> 
> 
> — ברט האד
>

קישורים חיצוניים
----------------

* 

* אתר האינטרנט הרשמי של החדר
* הרולד פינטר, על בכורת "החדר", אתר הבית של הרולד פינטר (אנגלית)
* פנינה שירב, להוראת "החדר" של הרולד פינטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007365991805171

 |
**יואל אבוחצירה** (נולד ב-12 ביולי 1996) הוא כדורגלן ישראלי המשחק בעמדת החלוץ באיחוד בני שפרעם.

קריירה
------

אבוחצירה התחיל את הקריירה שלו בקבוצות כדורגל שונות כאשר את רוב שנות נעוריו העביר בזו של הפועל תל אביב ובגיל 18 הצטרף לזו של מכבי נתניה.

בקיץ 2016 חתם בהפועל רמת השרון. ב-26 באוגוסט ערך את הופעת הבכורה שלו בקבוצה בתיקו 1-1 נגד מכבי שעריים. ב-10 בפברואר 2017 הבקיע את שער הבכורה שלו בקריירה בניצחון 0-1 נגד הפועל בני לוד. שנה לאחר מכן חתם בהפועל הרצליה מליגה א' במדיה כבש 18 שערים ב-27 משחקים.

בקיץ 2018 חתם בעירוני קריית שמונה מליגת העל. ב-7 באוקטובר ערך את הופעת הבכורה שלו בקבוצה בהפסד 1-0 להפועל חדרה. ב-27 באוקטובר הבקיע את שער הבכורה שלו בקבוצה בניצחון 0-3 נגד בני סכנין. בקיץ 2020 שוחרר מקריית שמונה והתחיל את העונה ללא קבוצה. ב-28 בינואר 2021 חתם במכבי פתח תקווה במדיה רשם 6 הופעות בליגה.

בקיץ 2021 חתם בבני יהודה. במהלך עונה הושאל למכבי אחי נצרת ובסיום העונה חתם על חוזה בקבוצה. בינואר 2023 חתם בהפועל כפר סבא.

ב-16 ביולי 2023 חזר לליגת העל וחתם בבני סכנין.ב-6 בפברואר 2024 חתם באיחוד בני שפרעם.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  עמית קרקו, ‏חיזוק להתקפה: יואל אבוחצירה חתם במכבי פ"ת, באתר ONE‏, 28 בינואר 2021
2. ↑  מערכת וואלה! ספורט‏, לאומית: יואל אבוחצירה חתם בבני יהודה, ניב סרדל בהפועל אום אל פאחם, באתר וואלה!‏, 30 ביוני 2021
3. ↑  דורון בן דור, ‏גאנטוס חתם לשנתיים בסכנין, גם אבוחצירה חתם, באתר ONE‏, 16 ביולי 2023

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יואל אבוחצירה"**.
**מנוהר גאג'אנאן ג'ושי** (במראטהית: **मनोहर जोशी**;‏ 2 בדצמבר 1937 – 23 בפברואר 2024) היה פוליטיקאי הודי שכיהן כראש השרים של מהאראשטרה וכיושב ראש הלוק סבהה.

ביוגרפיה
--------

מנוהר ג'אג'אנאן ג'ושי נולד ב־2 בדצמבר 1937 בנשיאות בומביי שבהודו הבריטית (היום במהאראשטרה, הודו). הוא קיבל תואר ראשון בהנדסה אזרחית מהמוסד הטכנולוגי ויראמטה ג'יגבאי (אנ') בבומביי.

בתחילה היה ג'ושי פעיל בראשטריה סוויאמסווק סאנג, ולאחר מכן עבר לשיוו סנה. קודם כניסתו לפוליטיקה היה מורה.

ב־1968 נבחר ג'ושי למועצה העירונית של בומביי מטעם השיוו סנה, וב־1972 נבחר מטעמה למועצה המחוקקת של מהאראשטרה.

ג'ושי כיהן כראש עיריית בומביי מ־1976 עד ל־1977.

ב־1990 נבחר לראשונה לאספה המחוקקת של מהאראשטרה, והיה מנהיג האופוזיציה באספה ממרץ 1990 עד דצמבר 1991. תביעתו של צ'הגאן בהוג'באל (אנ') לתפקיד גרמה לפיצול במפלגה, כשבהוג'באל פרש והצטרף לקונגרס הלאומי ההודי.

ג'ושי מונה לראש השרים של מהאראשטרה ב־1995 לאחר שקואליציה של השיוו סנה ומפלגת העם ההודית ניצחה בבחירות לאספה המחוקקת של מהאראשטרה. הוא כיהן בתפקיד עד לפברואר 1999, כשהוחלף בידי נריאן רנה מטעם מפלגת העם במסגרת הסכם רוטציה.

בבחירות לוק סבהה ב־1999 נבחר ג'ושי לחבר הלוק, ומונה לשר התעשייה הכבדה ומפעלים ציבוריים בממשלת אטאל ביהארי ואג'פאיי.

מ־2002 עד 2004 כיהן כיושב ראש הלוק סבהה.

בבחירות ללוק סבהה ב־2004 הובס ג'ושי.

באפריל 2006 נבחר לרג'יה סבהה, וכיהן בו כהונה אחת, עד לאפריל 2012, בעקבות החלטת השיוו סנה שלא להעמידו לכהונה נוספת מטעמה.

לאחר מות מייסד השיוו סנה באל טהקרי בנובמבר 2012 הסתכסך ג'ושי עם בנו ויורשו בהנהגת המפלגה אודהב טהקרי, ובעקבות כך פרש מפעילות פוליטית.

ג'ושי היה נשוי לאנאגה ג'ושי, שנפטרה ב־2020. לזוג נולדו בן ושתי בנות.

ג'ושי נפטר ב־23 בפברואר 2024.

קישורים חיצוניים
----------------

ויקישיתוף מדיה וקבצים בנושא **מנוהר ג'ושי** בוויקישיתוף

* מנוהר ג'ושי, במסד הנתונים הקולנועיים IMDb (באנגלית)

הערות שוליים
------------

1. 1 2 3  Express Web Desk, Manohar Joshi, former Maharashtra chief minister and Shiv Sena veteran, passes away, The Indian Express, ‏23 בפברואר 2024
2. ↑  Kamlesh Sutar, Manohar Joshi left sulking after Uddhav hints at fielding fresh face from South Central Mumbai, India Today, ‏23 בספטמבר 2013
3. 1 2  Akash Deep Ashok, Boss: Uddhav Thackeray shows Manohar Joshi, supporters who he is, India Today, ‏15 באוקטובר 2013
4. ↑  Manohar Joshi, PRS Legislative Research
5. ↑  Manohar Joshi Denied RS Ticket, Shiv Sena To Field Anil Desai, India TV News, ‏16 במרץ 2012
6. ↑  Ritvick Arun Bhalekar, Manohar Joshi, ex-Maharashtra Chief Minister and Shiv Sena stalwart, dies at 86, India Today, ‏23 בפברואר 2024

| ראשי השרים של מהאראשטרה |
| --- |
| 

|  |  |
| --- | --- |
| ישוונטרו בלוונטרו צ'אוואן • מרוטראו קנאמוור • פ. ק. סאוונט • וסנטראו נאיק • שנקראו צ'אוואן • וסנטדדה פטיל • שארד פאוור • עבדול רחמן אנטולאי • בבסהאב בהוסל • שיווראג'יראו פטיל נילאנגקאר • סודהקרראו נאיק • מנוהר ג'ושי • נריאן רנה • וילסראו דשמוק • סושילקומאר שינד • אשוק צ'אוואן • פרטויראג' צ'אוואן • דבנדרה פדנביס • אודהב טהקרי • אקנת שינד |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n97921390
* VIAF: 33765164
* WorldCat (עם VIAF): 33765164

 |
**אנטה פוליץ'** (בקרואטית: **Ante Puljić**; נולד ב-5 בנובמבר 1987) הוא כדורגלן קרואטי, המשחק בעמדת הבלם בקוסטוסייה.

קריירה
------

פוליץ' התחיל את הקריירה שלו בקבוצת הנוער של ליובישקי ובגיל 19 הצטרף לזו של היידוק ספליט.

בקיץ 2006, פוליץ' הצטרף לזאדאר מהליגה הקרואטית השנייה.

ב-8 באוגוסט 2011, פוליץ' חתם בלוקומוטיבה זאגרב ובסיום החודש הושאל ממנה ליריבה העירונית, דינמו בה שיחק עד לסיום העונה. בקיץ 2012 פוליץ' חתם על חוזה בדינמו.

ב-7 בינואר 2013, פוליץ' הושאל ללוקומוטיבה זאגרב עד לסיום העונה.

בינואר 2014, פוליץ' עזב את קרואטיה וחתם בגנט מליגת העל הבלגית. פוליץ', זכה עם הקבוצה באליפות בלגיה הראשונה בתולדותיה בסיום עונת 2014/2015.

ב-21 באוגוסט 2015, פוליץ' הושאל לדינמו בוקרשט מליגת העל הרומנית עד לסיום העונה.

ב-20 ביולי 2016, פוליץ' חתם בטום טומסק מליגת העל הרוסית.

ב-14 באוגוסט 2018, פוליץ' חתם באל-פייסלי מליגת העל הסעודית.

ב-5 בספטמבר 2019, פוליץ' חזר לקדנציה שנייה בדינמו בוקרשט.

ב-19 ביולי 2021, פוליץ' חתם בבני סכנין.

תארים
-----

גנט
* ליגת העל הבלגית: 2016/2017

קישורים חיצוניים
----------------

ויקישיתוף מדיה וקבצים בנושא **אנטה פוליץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏הבלם הקרואטי אנטה פוליץ' חתם בבני סכנין, באתר ONE‏, 19 ביולי 2021
**פיל גלפונד** (באנגלית: **Phil Galfond**; נולד ב-16 בינואר 1985) הוא שחקן פוקר אמריקאי אשר זכה ב-3 צמידי אליפות העולם בפוקר.

ביוגרפיה
--------

גלפונד החל לשחק בפולטילט פוקר תחת שם המשתמש "OMGClayAiken" ובמהרה השתתף במשחקי הקאש הגבוהים באתר. לפרקים היה בעל הרווחים הגבוהים ביותר עבור שחקן באתרי פוקר, כשעבר את סף 10 מיליון הדולר ברווחים ב-2012. בהמשך שיחק גם בפוקרסטארס תחת שם המשתמש "MrSweets28".

גלפונד ממעיט בלשחק טורנירי פוקר, ומשחק בטורניר אליפות העולם בפוקר בלבד, למעט מספר בודד של טורנירים אליהם הוזמן במיוחד. בצמיד אליפות העולם בפוקר הראשון שלו זכה בטורניר אומהה ב-2008. ב-2013 סיים במקום השני בטורניר טקסס הולדם. ב-2015 זכה בצמיד השני שלו בטורניר 2-7 Lowball Draw בו השתתפו ניק שולמן, דן סמית', אריק סיידל ואלי אלעזרא. ב-2018 זכה בצמיד השלישי שלו, בטורניר אומהה Hi-Lo.

נכון לפברואר 2023, גלפונד זכה בסך של כ-3 מיליון דולר מטורנירי פוקר, וכמעט כל סכום זה בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2008 | $5,000 Pot-Limit Omaha w/ Rebuys | $817,781 |
| 2015 | $10,000 No-Limit 2-7 Single Draw Championship | $224,383 |
| 2018 | $10,000 Pot Limit Omaha Hi-Lo 8 or Better Championship | $567,788 |

Run It Once
-----------

בדצמבר 2012 הקים את אתר לימוד הפוקר "Run It Once", בו הוא מארח שחקני פוקר מוכרים אחרים אשר מפרסמים סרטונים ללימוד פוקר מתקדם.

ב-2016 פרסם גלפונד שהוא מתכוון להקים אתר פוקר מקוון חדש, ושטח את דעותיו לגבי איך אתר שכזה צריך להיראות. ב-6 בפברואר 2019 יצא האתר במתכונת בטא. בינואר 2022 בעקבות רגולציות שונות בשוק האמריקאי, עצר האתר מלאפשר לשחקנים מחוץ לארצות הברית לשחק בו. בהמשך השנה מכר גלפונד את חלקו באתר לרשת המשחקים "Rush Street Interactive".

אתגר גלפונד
-----------

גלפונד מוכר כאחד משחקני האומהה הולדם הטובים בעולם, ולעיתים מתקשה למצוא שחקנים שישחקו נגדו. בנובמבר 2019 פרסם את "אתגר גלפונד" בו הוא מאפשר לשחקנים שונים לשחק נגדו מספר קבוע מראש של ידי אומהה בבלינדים של $100/$200 או יותר, כאשר המנצח זוכה בסכום כסף נוסף אשר נקבע מראש. במקור ההצעה הייתה עבור 50 אלף ידיים עם הימור צד של חצי מיליון דולר והייתה פתוחה לשחקנים אשר להם אתרי הדרכות בפוקר, אך בהמשך פתח את ההצעה לכל שחקן אשר מוכן לקחת אותה, לאחר שהשניים יקבעו סכומים וספים. נכון לפברואר 2023, שישה שחקנים בלבד נענו לאתגר.

חיים אישיים
-----------

גלפונד נשוי לשחקנית פארה פאת', אשר שיחקה את דמותה של מימי לוקהארט באופרת הסבון ימי חיינו, ולהם ילד.

קישורים חיצוניים
----------------

ויקישיתוף מדיה וקבצים בנושא **פיל גלפונד** בוויקישיתוף
* 

* אתר האינטרנט הרשמי של פיל גלפונד
* פיל גלפונד, ברשת החברתית אקס (טוויטר)

* פיל גלפונד, באתר The Hendon Mob

* פיל גלפונד, באתר Global Poker Index

* פיל גלפונד, באתר אליפות העולם בפוקר

הערות שוליים
------------

1. ↑  OMGClayAiken, HighStakes DataBase (באנגלית)
2. ↑  דף הבית, באתר Run It Once (באנגלית)
3. ↑  A Poker Site Should, RunItOnce, ‏2016 (באנגלית)
4. ↑  Phil Galfond's Run It Once Poker Site to Launch With Public Beta Feb. 6, PokerNews, ‏4 בפברואר 2019 (באנגלית)
5. ↑  Phil Galfond Sells RIO Poker Site to Rush Street, Will Remain in Key Role, PokerNews, ‏4 במרץ 2022 (באנגלית)
6. ↑  Heads Up Battle, RunItOnce, ‏19 בנובמבר 2019 (באנגלית)
7. ↑  Galfond Challenge, RunItOnce, ‏19 בנובמבר 2019 (באנגלית)
פירוש נוסף ערך זה עוסק בבנק לזרעי צמחים. אם התכוונתם לבנק לנוזל הזרע, ראו בנק הזרע.
זרעים המאוחסנים בבנק הזרעים WRPIS שבארצות הברית
**בנק זרעים** מאחסן זרעים במטרה לשמר מגוון גנטי, לכן אפשר לראות בו סוג של בנק גנים. לאחסון זרעים סיבות רבות: מטרה אחת היא שמירת גנים הנחוצים למגדלי הצמחים כדי להגדיל את התפוקה, ליצור עמידות למחלות וליובש, להגדיל את הערך התזונתי, לשפר את הטעם ועוד. מטרה נוספת היא שימור המגוון הביולוגי על ידי שמירת מיני צמחים מוגנים או נדירים. צמחים רבים שהיו בשימוש בימים עברו, נדירים היום; בנק הזרעים מאפשר לשמר את ערכם ההיסטורי והתרבותי. אוספי זרעים,  הנשמרים בתנאי טמפרטורה ולחות מבוקרים, מוגנים נגד אסונות טבע, התפרצות מחלות או מלחמות. בנק הזרעים, בדומה לספרייה, מכיל מידע בעל ערך רב על אסטרטגיות שפותחו לצורך המאבק במצוקת הצמחים, מידע בו ניתן להשתמש ליצירת שינויים גנטיים בזרעים קיימים. מרבית הבנקים הללו ממומנים מכספי ציבור והזרעים עומדים לרשותם של חוקרים, לתועלת הציבור

תפקידיו
-------

לבנק הזרעים תפקיד חשוב בשיכוך תנודות בצפיפות אוכלוסיות צומח, בהוותו מבלע ליבולים גדולים מעבר לכושר הנשיאה של השטח, ומקור להתחדשות אחרי מחזורי יבול דלים. יש להבדיל בין זרעים שמקורם בבנק הזרעים לכאלו שמקורם ביבול השנה הקודמת. מקצת יבול אותה שנה אכן יכול להיכנס אל בנק הזרעים, אך הסבירות לנביטה אינה גדולה בשל מנגנוני עיכוב נביטה האופייניים למינים במערכת הכוללת בנק זרעים. רוב הצומח החד שנתי אכן מקורו בבנק הזרעים, אך במקרים בהם נמנעה טריפה, יבול השנה שעברה יקדים לנבוט ויהיה בעל יתרון תחרותי ניכר.

מלאי בנק הזרעים
---------------

במערכת אקולוגית ישנה זרימה מתמדת של זרעים אל בנק הזרעים וממנו. קצב הזרימה נקבע על פי מאפייני המערכת, דוגמת תנועת המצע (חול, לס, קרקעות כבדות), תנובת הצומח ומגוון טורפי הזרעים (מכרסמים, ציפורים, נמלים וחרקים אחרים). גידול בבנק הזרעים נעשה על ידי בעיקר על ידי תנובת הצומח המקומי וכן על ידי יבוא זרעים בצורות שונות (רוח, מים, חיות וכדומה). בנק הזרעים מצטמצם בשתי דרכים - בעיקר בשל נביטת הזרעים אך גם על ידי טריפתם מאחר שטורפי הזרעים מתמקדים ביבול הזרעים הנוכחי יותר מאשר חיפוש ומיצוי תנובות שנים עברו.

בבנק הזרעים נמצאים בדרך כלל זרעים שנוצרו ביותר מעונת רבייה אחת. גילם של הזרעים בבנק הזרעים תלוי בחיוניות של הזרעים ובסוג מנגנון עיכוב הנביטה שלהם. בחלק מהמינים הזרעים שומרים על חיוניות במשך שנים ספורות בלבד (למשל במשפחת הדגניים) אך במרבית המינים מגיעה החיוניות לעשר עד עשרים שנים. יש מינים שהזרעים שלהם שומרים על חיוניות במשך עשרות רבות של שנים ואפילו מאות שנים (בסוג לוטוס, למשל).

ראו גם
------

* כספת הזרעים הגלובלית של סבאלברד
* ספריית זרעים

קישורים חיצוניים
----------------

ויקישיתוף מדיה וקבצים בנושא **בנק זרעים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph257844

 |
**עיט גדול-ציצית** (שם מדעי: *Lophaetus occipitalis*) הוא עיט מרשים בעל ציצה גדולה החי באפריקה והוא מין יחיד בסוגו.

זהו עיט קטן יחסית באורך של 50-58 ס"מ בממוצע, ומשקלו 1.4-1.5 ק"ג. הנקבות גדולות מעט מהזכרים. לעיט ישנה ציצה רחבה ושחורה המזדקרת מעל הראש ומשמשת כנראה להרתעת יריבים.

העיטים הללו חיים באזורי אפריקה המזרחית עד הדרומית, ביערות, סוואנות, מישורים פתוחים ואזורים חמימים אך לא במדבריות.

כמו רוב העיטים הוא דואה על זרמי אוויר חם עד שהוא תופס גובה, ומחפש בעזרת עיניו הצהובות והחדות את טרפו הכולל עופות שונים, מכרסמים וחדפים או ארכפים. הוא הורג את טרפו בעזרת טפריו העצומים.

עיט זה נפוץ בטבע ואיננו קרוב לסכנת הכחדה.

קישורים חיצוניים
----------------

ויקישיתוף מדיה וקבצים בנושא **עיט גדול-ציצית** בוויקישיתוף
* עיט גדול-ציצית, באתר ITIS (באנגלית)
* עיט גדול-ציצית, באתר NCBI (באנגלית)
* עיט גדול-ציצית, באתר Animal Diversity Web (באנגלית)
* עיט גדול-ציצית, בבסיס הנתונים ARKive (באנגלית)
* עיט גדול-ציצית, באתר האנציקלופדיה של החיים (באנגלית)
* עיט גדול-ציצית, באתר GBIF (באנגלית)

הערות שוליים
------------

1. ↑  עיט גדול-ציצית באתר הרשימה האדומה של IUCN

  
שגיאות פרמטריות בתבנית:תמונות מרובות   
פרמטרים ריקים [ ללא גבול ] לא מופיעים בהגדרת התבנית 

עיט גדול-ציצית משקיף ממרום עץעיט גדול-ציצית על ענף
**בסארט עבדורחימי** (באלבנית: **Besart Abdurahimi**, במקדונית: **Бесарт Абдурахими**; נולד ב-31 ביולי 1990 בזאגרב) הוא כדורגלן מקדוני ממוצא אלבני, המשחק בעמדת הקשר ההתקפי בפאפוס.

קריירה
------

עבדורחימי גדל בקרואטיה והחל לשחק במחלקת הנוער של NK זאגרב. ב-14 בספטמבר 2008 ערך את הופעת הבכורה שלו בקבוצה הבוגרת של NK זאגרב, במשחק הדרבי מול דינמו זאגרב במסגרת ליגת העל הקרואטית. בעונת 2012/2013 כבש 12 שערים והיה מלך השערים של הקבוצה, אך לא הצליח לסייע לה להינצל מירידה לליגת המשנה.

ב-16 בספטמבר 2013 הגיע עבדורחימי לישראל, ולמחרת חתם לעונת השאלה אחת בקבוצת הפועל תל אביב. בתחילת דרכו בקבוצה סבל מפציעה, ואת הופעת הבכורה שלו בהפועל תל אביב ערך ב-21 בדצמבר 2013, כשנכנס כמחליף בהפסד 0–4 לבני סכנין עם פתיחת הסיבוב השני של ליגת העל. ב-26 בינואר 2014 כבש את שער הבכורה שלו במועדון, בניצחון 3–1 על בית"ר ירושלים. בסך הכל בעונת 2013/2014 כבש ארבעה שערים ב-20 משחקים, ובסופה שוחרר מהמועדון.

לקראת עונת 2014/2015 חתם עבדורחימי בקבוצת לוקרן מליגת העל הבלגית. בעונתו הראשונה במועדון כבש חמישה שערים ב-23 הופעות בליגה. בעונתו השנייה שותף בתשעה משחקי ליגה, ובמרץ 2016 הושאל לאסטנה מליגת העל הקזחית. כעבור ארבעה חודשים הושאל לסרסו אוסקה מליגת העל היפנית. בפברואר 2017 חתם עבדורחימי בקבוצת שקנדייה מליגת העל המקדונית, במדיה שיחק שנה.

ב-30 בינואר 2018 חתם עבדורחימי בפרטיזן טיראנה האלבנית, במדיה כבש שני שערים ב-13 הופעות ליגה, ובתום העונה שוחרר מהמועדון. בספטמבר 2018 חתם בקבוצת הרמנשטאט מליגת העל הרומנית, אך במדיה ערך ארבע הופעות ליגה בלבד. בספטמבר 2019 חתם בקבוצת בראבו מליגת העל הסלובנית.

### נבחרת לאומית

בצעירותו שיחק עבדורחימי בנבחרת הנוער של קרואטיה, אך בסופו של דבר החליט לייצג את נבחרת מקדוניה הצפונית. ב-26 במאי 2014 ערך את הופעת הבכורה שלו בנבחרת, בהפסד 0–2 לקמרון במשחק ידידות. ב-9 באוקטובר 2014 הבקיע את שער הבכורה שלו בנבחרת, בדקה ה-92 בניצחון 3–2 נגד לוקסמבורג במסגרת מוקדמות יורו 2016 (אחרי שאדיס יאחוביץ' כבש שער שוויון מבעיטת עונשין בדקה 66).

קישורים חיצוניים
----------------

ויקישיתוף מדיה וקבצים בנושא **בסארט עבדורחימי** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* עמית גולדשטיין‏, תחת הציפיות: על הכוכב העולה של הפועל תל אביב בסארט עבדורחימי, באתר וואלה!‏, 12 בינואר 2014

הערות שוליים
------------

1. ↑  יזהר קישון, ‏סיכון מחושב: מה עבדורחימי יביא להפועל?, באתר ערוץ הספורט, 21 בספטמבר 2013
2. ↑  הפועל תל אביב: בסארט עבדורחימי חתם, באתר וואלה!‏, 17 בספטמבר 2013
3. ↑  אסף שמש, ‏מנגן על בס: המהפך של בסארט עבדורחימי, באתר ONE‏, 12 בינואר 2014
4. ↑  אסף שמש, ‏"הייתי רוצה להמשיך בהפועל ת"א, אבל זה נגמר", באתר ONE‏, 15 ביוני 2014
**אמיר להבות** (נולד ב-7 במאי 1975) הוא שחקן פוקר מקצועני ישראלי-אמריקאי. בעל צמיד באליפות העולם בפוקר. בשנת 2013 סיים להבות במקום השלישי באירוע המרכזי וזכה בפרס של 3.7 מיליון דולר. אמיר להבות הוא שחקן הפוקר הישראלי עם מירב זכיות, נכון ליולי 2022 הוא זכה בכ-6 מיליון דולר.

קריירה
------

להבות נולד בעיר מכבים-רעות. בגיל 16 היגר עם משפחתו לארצות הברית. בעל תואר בהנדסת אלקטרוניקה מאוניברסיטת טקסס שבאוסטין. עד שנת 2004 עבד כמהנדס בעיבוד שבבים.

לאחר מכן החליט לקחת פסק זמן מעולם הטכנולוגיה, טייל בעולם והתחיל לשחק פוקר. בהמשך עזב את עבודתו כדי להשקיע בהקמת אתר מקצועי לפוקר בשם PokerWit, העבודה על האתר גרמה לו לשחק יותר, בעיקר בטורנירים אינטרנטיים והוא התחיל להרוויח מכך כסף. בהדרגה עשה אמיר הסבה מקצועית - ומהאינטרנט הוא עבר לזירה האמיתית, למשחקים החיים ופילס את דרכו לליגת הפוקר המקצוענית.

בשנת 2007 זכה להבות בסכומים כספיים של אלפי דולרים במספר טורנירים קטנים.

בשנת 2009 סיים במקום 229 מתוך 6,494 שחקנים באירוע המרכזי של אליפות העולם בפוקר, וזכה בסך של 32,963 דולר.

בשנת 2011 לאחר שאתרי הפוקר הוצאו מחוץ לחוק בארצות הברית, להבות החל להתמקד בטורנירי פוקר מקצועיים. שיחק שלושה חודשים באירופה, ולעיתים נסע מחוץ לארצות הברית כדי להמשיך לשחק און-ליין.

ב-3 במרץ 2011 סיים מקום רביעי באירוע המרכזי של סבב WPT וזכה בסך של 421,680 דולר.

ב-5 ביוני 2011 רשם להבות הישג יוקרתי, כאשר סיים במקום הראשון בטורניר בסבב אליפות העולם בפוקר, וזכה בסך של 574,456 דולר ובצמיד אליפות העולם.

לאחר שבשנת 2012 כמעט שלא שיחק בעקבות לידת בנו הבכור, בשנת 2013 חזר להבות להתחרות וב-3 במרץ זכה במקום הראשון בטורניר בסבב ה-WPT ב־140,050 דולר.

ב-5 ביולי 2013 רשם להבות את הישגו המרשים ביותר - המקום השלישי באירוע המרכזי של אליפות העולם וזכה בפרס של 3.7 מיליון דולר.

סטטיסטיקות
----------

נכון ליולי 2022, להבות זכה בסך של כ-6 מיליון דולר מטורנירי פוקר, כשמתוכם כ-5 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2011 | $10,000 Pot-Limit Hold'em Championship | $574,456 |

בסבב אליפות העולם, זכה להבות בצמיד אחד, הגיע 4 פעמים לשולחן הסופי וסיים 20 פעמים במיקומים שמקנים זכיות כספיות.

בסבב ה-WPT הגיע לשולחן הגמר פעם אחת, וסיים 7 פעמים במיקומים שמקנים זכיות כספיות.

חיים אישיים
-----------

להבות נשוי לאמריקאית ואב לילד. מקפיד לדבר עברית ולקרוא לבנו ספרים בעברית.

יש לו בית בווסטון, פלורידה ובסן פרנסיסקו, קליפורניה והוא מחלק את הזמן בין שניהם.

קישורים חיצוניים
----------------

ויקישיתוף מדיה וקבצים בנושא **אמיר להבות** בוויקישיתוף

* אמיר להבות, באתר The Hendon Mob
* אמיר להבות, באתר Global Poker Index
* אמיר להבות, באתר אליפות העולם בפוקר

הערות שוליים
------------

1. ↑  דירוג שחקנים ישראלים לפי זכיות, באתר The Hendon Mob
2. 1 2 3 4 5  אתר למנויים בלבד עומר שוברט, כך כבש אמיר להבות את צמרת עולם הפוקר, באתר הארץ, 14 בנובמבר 2013
3. ↑  איציק תורג'מן, גם זה הישג ישראלי-אמריקני: אמיר להבות זכה במקום ה-3 באליפות העולם בפוקר (וידאו), באתר IsraeliLifeUSA, ‏5 בנובמבר 2013
4. ↑  יואב רוזנטל‏, פליפ פלופ: התקווה, באתר וואלה!‏, 18 ביולי 2013
**מרקו רודריגו רוחאס** (נולד ב-5 בנובמבר 1991) הוא כדורגלן ניו זילנדי המשחק בבריזבן רואר בעמדת הקשר.

קריירת מועדונים
---------------

מרקו רוחאס התחיל את הקריירה שלו באקדמיה לכדורגל של וינטון רופר. בהמשך שיחק גם בקדמיות של ורדר ברמן, הנובר 96 ובורוסיה מנשנגלדבך עד שחזר לואיקאטו. בשנת 2007 הצטרף לקבוצת האמילטון ונדררס ולאחר שנה אחת חזר לוואיקאטו. בקיץ 2009 חתם בולינגטון פיניקס היו זילנדית המשחק גם בליגת העל האוסטרלית. ב-13 בספטמבר 2009 הוא ערך את הופעת הבכורה שלו בליגה במשחק הליגה נגד מלבורן ויקטורי ובגיל 17, 10 חודשים ו-8 ימים הפך לכדורגלן השני הצעיר ביותר שרושם דקות משחק בקבוצה אחרי קוסטה בארבארוסאס. ב-18 בדצמבר 2010 הבקיע את שער הבכורה שלו בקבוצה בניצחון 0-4 נגד ניוקאסל ג'טס. רוחאס נבחר לכדורגלן הצעיר של החודש בפברואר 2011 וב-22 בפברואר נבחר לכדורגלן הצעיר של השנה במועדון.

ב-11 במרץ 2011 חתם לשנתיים במלבורן ויקטורי. ב-8 באוקטובר 2011 ערך את הופעת הבכורה שלו בקבוצה בניצחון נגד פ.צ. סידני. בעונת 2011/2012 שיחק 23 משחקים ולא הבקיע. ב-5 באוקטובר 2012 הבקיע את שער הבכורה שלו בהפסד 2-1 למלבורן סיטי. את העונה סיים עם 15 שערים כמלך שערי הקבוצה וככובש השלישי בטיבו בליגה. בסיום העונה זכה בתואר "הכדורגל הצעיר של העונה".

ב-8 במאי 2013 חתם ל-4 שנים בשטוטגרט מהבונדסליגה אליה הצטרף כשחקן חופשי. במהלך הקיץ נפצע כאשר שיחק עם נבחרת ניו זילנד ובכך גמר את העונה. ב-21 באוגוסט 2014 הושאל לגרויטר פירט עד לסיום העונה, אך ב-3 בינואר 2015 שוחרר מהמועדון והצטרף לתון לשנה וחצי.

ב-25 באוגוסט 2016 שוחרר משטוטגרט וחתם לשנתיים במלבורן ויקטורי.

ביולי 2017 חתם בהירנפיין מליגת העל ההולנדית.

ב-22 בינואר 2019 רוחאס חתם בסונדרייסק מליגת העל הדנית.

ב-22 בינואר 2020, רוחאס חתם במלבורן ויקטורי.

קריירה בינלאומית
----------------

ב-25 במרץ 2011 רוחאס ערך את הופעת הבכורה שלו בנבחרת ניו זילנד בתיקו 1-1 נגד סין. בקיץ 2011 זכה עם נבחרת ניו זילנד בכדורגל עד גיל 20 באליפות אוקיאניה בכדורגל עד גיל 20. ב-11 בספטמבר 2012 הבקיע את שער הבכורה שלו בנבחרת בניצחון 1-6 נגד איי שלמה במסגרת מוקדמות מונדיאל 2014.

תארים
-----

נבחרת ניו זילנד
* גביע אוקיאניה בכדורגל עד גיל 20: 2011
* גביע אוקיאניה לאומות: 2016

אישיים
* כדורגלן השנה באוקיאניה: 2012
* פרס ג'וני וארן: 2012/2013
* הכדורגלן הצעיר של העונה באוסטרליה: 2012/2013
* נבחרת העונה בליגת העל האוסטרלית: 2012/2013

קישורים חיצוניים
----------------

ויקישיתוף מדיה וקבצים בנושא **מרקו רוחאס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| כדורגלן השנה באוקיאניה |
| --- |
| 

|  |
| --- |
| 1988: פרינה • 1989: רופר • 1990: רופר • 1991: סלייטר • 1992: רופר • 1993: סלייטר • 1994: וידמר • 1995: קארמבו • 1996: אוקון • 1997: בוסניץ' • 1998: קארמבו • 1999: קיואל • 2000: וידוקה • 2001: קיואל • 2002: אמרטון • 2003: קיואל • 2004: קייהיל • 2005: ואהירואה • 2006: נלסן • 2007: שמלץ • 2008: שמלץ • 2009: ויסליץ' • 2010: נלסן • 2011: קאי • 2012: רוחאס • 2015: תומאס |

 |
**יאסר מוחמד א-טאהר תריכי** (בערבית: **ياسر محمد الطاهر تريكي**, בתעתיק מדויק: **יאסר מחמד אלטאהר תריכי**; נולד ב-24 במרץ 1997) הוא אתלט אלג'יראי, סגן אלוף עולם באולם (גלאזגו 2024) ופעמיים זוכה מדליית ארד באליפות אפריקה (אסאבה 2018 ופור לואי 2022) בקפיצה משולשת.

ביוגרפיה
--------

### 2018

#### מדליית ארד באליפות אפריקה

באליפות אפריקה שנערכה באוגוסט באסאבה שבניגריה זכה במדליית ארד בקפיצה משולשת בתוצאה של 16.78 מטר, אחרי הוגו פבריס זנגו מבורקינה פאסו (17.11 מטר) וגודפרי חוטסו מוקואנה מדרום אפריקה (16.83 מטר).

### 2019

באליפות העולם שנערכה באוקטובר בדוחה שבקטר סיים במקום 20 בקפיצה משולשת בתוצאה של 16.62 מטר.

### 2021

באולימפיאדת טוקיו שנערכה באוגוסט סיים במקום חמישי בקפיצה משולשת בשיא אלג'יריה חדש של 17.43 מטר.

### 2022

באליפות העולם בעולם שנערכה במרץ בבלגרד שבסרביה סיים במקום עשירי בקפיצה משולשת בתוצאה של 16.42 מטר.

#### מדליית ארד באליפות אפריקה

באליפות אפריקה שנערכה ביוני בפור לואי שבמאוריציוס זכה במדליית ארד בקפיצה משולשת בתוצאה של 16.58 מטר, אחרי הוגו פבריס זנגו (17.34 מטר) וטסולאנג צ'ירילצו מבוטסואנה (16.77 מטר).

### 2023

באליפות העולם שנערכה באוגוסט בבודפשט שבהונגריה סיים במקום חמישי בקפיצה משולשת בתוצאה של 17.01 מטר.

### 2024

באליפות העולם באולם שנערכה במרץ בגלאזגו שבממלכה המאוחדת זכה במדליית כסף בקפיצה משולשת בתוצאה של 17.35 מטר, אחרי הוגו פבריס זנגו (17.53 מטר) ולפני טיאגו פריירה מפורטוגל (17.08 מטר).

שיאים אישיים
------------

### אצטדיון

* קפיצה משולשת: 17.43 מטר (2021), **שיא אלג'יריה**
* קפיצה לרוחק: 8.08 מטר (2019)

### אולם

* קפיצה משולשת: 17.35 מטר (2024), **שיא אלג'יריה**
* קפיצה לרוחק: 7.69 מטר (2018)

קישורים חיצוניים
----------------

ויקישיתוף מדיה וקבצים בנושא **יאסר תריכי** בוויקישיתוף

* יאסר תריכי, באתר olympedia.org
* יאסר תריכי, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14597364

 |
ג'ורג'ו בסטה
**ג'ורג'ו בסטה** (באיטלקית: **Giorgio Basta**;‏ 1544 - 20 בנובמבר 1607), היה רוזן חוסט, גנרל שעמד בראש צבא האימפריה הרומית הקדושה במלחמה הארוכה נגד האימפריה העות'מאנית.

ביוגרפיה
--------

בסטה נולד ב**רוקפורצטה** (Roccaforzata), באיטליה, אך מוצאו היה מהאצולה האלבנית והוא נודע בשנאתו להונגרים. בשנת 1600, על פי פקודתו, נשחטו הרומנים, הסרבים והיהודים שהיו בקלוז'.

מיכאי האמיץ פנה בבקשת עזרה לרודולף השני, קיסר האימפריה הרומית הקדושה ועל פי הוראתו סייע לו ג'ורג'ו בכיבוש המחודש של טרנסילבניה. לאחר שמיכאי האמיץ ניצח בקרב נוסף וכבש גם את השלטון בוולאכיה ציווה ג'ורג'ו על חייליו הולונים לרצוח אותו וכך בא הקץ על מיכאי האמיץ והניסיון לאחד את הנסיכויות הרומניות.

בתקופה הקצרה בה ניהל ג'ורג'ו את טרנסילבניה נוצרה בה אנרכיה רבתית, המקום היה לקן שודדים ורוצחים ואוכלוסיית המקום פחתה בשליש, כולל האצולה. בשנת 1603 במקומו לנסיך טרנסילבניה מונה מוזש סיקיי, אך הוא שלט תקופה קצרה.

בעקבות הניסיון שרכש ג'ורג'ו במלחמה, כתב כמה מדריכים צבאיים.

קישורים חיצוניים
----------------

ויקישיתוף מדיה וקבצים בנושא **ג'ורג'ו בסטה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX849089
* BnF: cb10462507c (data)
* GND: 129107808
* ICCU: TO0V284023
* ISNI: 0000 0003 7126 4057
* LCCN: n89664707
* NKC: jn20011024059
* NSK: 000112207
* NTA: 136554601
* RERO: 02-A023130855
* SUDOC: 080841406
* VcBA: 495/147850
* VIAF: 250816218
* WorldCat: lccn-n89664707

 |
**טום בן זקן** (נולד ב-29 באוקטובר 1994) הוא כדורגלן ישראלי המשחק בעמדת המגן ימני במועדון ספורט אשדוד, בנו של איש העסקים ג'קי בן-זקן.

קריירה
------

בן זקן החל לשחק כדורגל במחלקת הנוער של מועדון ספורט אשדוד, וב-8 במאי 2012 ערך את הופעת הבכורה שלו בקבוצה הבוגרת של המועדון, בניצחון 2–1 על בני סכנין. בעונה שלאחר מכן המשיך לשחק בקבוצת הנוער וערך הופעה נוספת בליגת העל, ובעונת 2013/2014 סבל מפציעה ונעדר כחצי שנה מהמגרשים. בעונת 2014/2015 צורף בן זקן באופן רשמי לסגל הקבוצה הבוגרת, וערך חמש הופעות בליגת העל, אך בתום העונה ירדה הקבוצה לליגה הלאומית. בעונת 2015/2016 הפך לשחקן הרכב קבוע בקבוצה, וסייע לקבוצה להעפיל בחזרה לליגת העל.

ב-29 בספטמבר 2018 כבש בן זקן את שער הבכורה שלו בקריירה, בהפסד 1–4 למכבי נתניה. ב-15 בינואר 2019 קרע את הרצועה הצולבת במשחק מול הפועל עפולה בגביע המדינה, וחזר לשחק רק בינואר 2020.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
פירוש נוסף ערך זה עוסק בעיתונאי ומוזיקאי. אם התכוונתם לפסיכיאטר ומחזאי, ראו יוסי הדר (פסיכיאטר ומחזאי).

**יוסי הדר** (נולד ב-6 בספטמבר 1965) הוא עיתונאי ושדר רדיו. הגיש יומני חדשות ותוכניות אקטואליה ברשת ב' של קול ישראל, ובהן "הכל דיבורים" ו"היום הזה" - יומן הערב של רשת ב'. שימש גם כמזכיר מערכת החדשות של הרשת.

הדר עורך ומגיש כיום את יומן הצהריים של רדיו 90FM, ומגיש את "15 דקות" - פודקאסט האקטואליה של "ישראל היום".

הדר הוא גם זמר ויוצר, וב-2016 יצא לאור האלבום "להאט את צעדינו".

ביוגרפיה
--------

הדר שירת בצבא בלהקת פיקוד צפון שם שימש זמר ושחקן. הוא החל את עבודתו בקול ישראל בשנת 1995 במחלקת הקריינים, והגיש תוכניות ברשתות השונות, קול המוסיקה, רשת א' ורשת ג'. ברשת ג' הגיש את התוכניות "הדר ישראלי" ו"קלסיקה ישראלית".

בשנת 2005 עבר לחטיבת החדשות ברשת ב' של קול ישראל, ומונה לכתב לענייני חינוך. הוא פרסם ידיעות בלעדיות רבות ובהן הדיווח על הכנסת לימודי הנכבה לספרי הלימוד, פרסום שזכה להדים רבים. הוא ליווה גם את המשברים הגדולים במערכת החינוך ובהם שביתת הסטודנטים הגדולה ב-2007 ושביתת ארגון המורים העל יסודיים שפרצה באותה שנה.

ב-2009 מונה לכתב הארצי לענייני משפט וסיקר את מערכת המשפט ובכלל זה את בית המשפט העליון ומשרד המשפטים. הוא הגיש יומני חדשות רבים ונמנה עם המגישים הבכירים ברשת ב'. זכה בפרס מנכ"ל רשות השידור ע"ש אילן רועה.

ב-2018 הקים את "רדיו ארץ" - תחנת רדיו אינטרנטית שבה שידרו יוצאי רשות השידור ועיתונאים מכלי תקשורת נוספים. הדר שימש כמנכ"ל התחנה.

כיום עורך ומגיש הדר את יומן הצהריים של רדיו 90FM, ואת "15 דקות" - פודקאסט האקטואליה של "ישראל היום".

הדר עוסק גם במוזיקה, מקליט ומופיע. ב-2016 יצא לאור אלבום הבכורה שלו "להאט את צעדינו" שזכה לקבלת פנים חמה בתחנות הרדיו ובכלי התקשורת. הדר הלחין את כל שירי האלבום לטקסטים שלו ולשירים של לאה גולדברג ויונה וולך. את האלבום עיבד והפיק מוזיקלית המוזיקאי ירון בכר.

קישורים חיצוניים
----------------

ויקישיתוף מדיה וקבצים בנושא **יוסי הדר** בוויקישיתוף
* הבלוג של יוסי הדר
* עמי פרידמן, קול ישראל מירושלים, כמו שלא שמעתם מעולם, באתר ynet, 24 בנובמבר 2015 סרטונים
* רותי קדוש, הכל שירים: יוסי הדר חוזר למקורות, באתר nrg‏, 1 בינואר 2016 סרטונים
* יוסי הדר, "לוויקיפדיה אין בעל בית - רבים כותבים בעילום שם וקונים ערכים", באתר ישראל היום, 1 בפברואר 2022

הערות שוליים
------------

1. ↑  דוד ורטהיים‏, "בלי איסורים, החרמות ושיטת הפלייליסט"; הרדיו החדש של פליטי רשות השידור, באתר וואלה!‏, 4 בדצמבר 2017
2. ↑  "15 דקות" - פודקאסט האקטואליה של "ישראל היום" בספוטיפיי
**סרגיי אשוונדן** (בגרמנית: **Sergei Aschwanden**; נולד ב-22 בדצמבר 1975) הוא ג'ודוקא עבר שווייצרי, מדליסט ארד מאולימפיאדת בייג'ינג 2008. אשוונדן מחזיק במדליות כסף וארד מאליפויות עולם מהשנים 2003 ו-2001 בהתאמה ופעמיים אלוף אירופה מהשנים 2000 ו-2003.

קריירה
------

ב-8 בדצמבר 1996, זכה אשוונדן במדליית כסף בטורניר 'Swiss International Basel', המדליה הראשונה שלו בטורניר בינלאומי מקצועי. בשנים שלאחר מכן המשיך לזכות במדליות בטורנירים בינלאומיים קטנים וב-20 במאי 2000, זכה אשוונדן באליפות אירופה. בחצי הגמר ניצח את אלכסיי שרשנב הרוסי ובגמר את ריקרדו אצ'רטה הספרדי.

ב-27 ביולי 2001, השתתף אשוונדן באליפות העולם שנערכה במינכן וזכה במדליית ארד לאחר שניצח בקרב על המדליה את קנזו נקאמורה היפני, אלוף אולימפי ואלוף עולם בעברו.

ב-17 במאי 2003, הוא זכה שוב במדליית זהב באליפות אירופה לאחר שניצח בגמר את נונו דלגדו הפורטוגלי. ב-12 בספטמבר באותה השנה התחרה באליפות העולם שנערכה באוסקה שביפן וזכה במדליית כסף, בשמינית הגמר ניצח את אריאל סגנגה הארגנטינאי, ברבע הגמר את קלמן פרג'ן הסלובני ובחצי הגמר את ריקרדו אצ'רטה הספרדי, בגמר הפסיד אשוונדן לפלוריאן וואנר הגרמני.

ב-22 במאי 2005, הוא זכה במדליית ארד באליפות אירופה שנערכה ברוטרדם לאחר שניצח בקרב על המדליה את מיכאל פינסקה הגרמני, תואר זה היה התואר המשמעותי הראשון שלו לאחר שהחל להתחרות בקטגוריית המשקל עד 90 ק"ג. באליפות אירופה שנה לאחר מכן, הפעם בקטגוריית המשקל עד 81 ק"ג, זכה שוב במדליית הארד לאחר שניצח בקרב על המדליה את אולה בישוף הגרמני. 

ב-13 באוגוסט 2008, סרגיי אשוונדן התחרה באולימפיאדת בייג'ינג וזכה במדליית ארד בקטגוריית המשקל עד 90 ק"ג. בסיבוב הראשון הוא ניצח את מיכאל פינסקה הגרמני, בשמינית הגמר את מארק הויזינחה ההולנדי וברבע הגמר הפסיד לעמר בניחלף האלג'יראי ועבר לבית הניחומים שם ניצח את מוחמד אל אסרי המרוקאי ואת אדוארדו סנטוס הברזילאי, לאחר ניצחונות אלו הגיע אשוונדן לקרב על מדליית הארד ובו גבר על איוון פרשין הרוסי.

עקב הצלחתו באולימפיאדה, אשוונדן היה מועמד לתואר ספורטאי השנה בשווייץ וסיים במקום הרביעי. מאמנו של אשוונדן, לאו הלד, זכה בתואר מאמן השנה. לאחר פרישתו אשוונדן היה מעורב בפוליטיקה המקומית וביוני 2020 הוא נבחר לנשיא איגוד הג'ודו השווייצרי. בנובמבר 2020 הוא נבחר כחבר בדירקטוריון הוועד האולימפי השווייצרי.

קישורים חיצוניים
----------------

ויקישיתוף מדיה וקבצים בנושא **סרגיי אשוונדן** בוויקישיתוף
* 

* אתר האינטרנט הרשמי של סרגיי אשוונדן

* סרגיי אשוונדן, באתר olympedia.org

* סרגיי אשוונדן, באתר איגוד הג'ודו העולמי

* סרגיי אשוונדן, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  מידע על הג'ודוקא באתר JudoInside.
הדגמה של חיסור
באריתמטיקה, **חיסור** היא פעולה בינארית ההפוכה לחיבור. הפעולה במשמעותה הבסיסית מציינת הפחתה. פעולת החיסור מסומנת בסימן "-". את הפעולה קוראים "מינוס" או "פחות". את המספר שממנו מחסרים מכנים "מחוסר". המספר שאותו מחסרים נקרא "מחסר", והתוצאה נקראת "הפרש". בתמונה משמאל, מודגם בעזרת תפוחים התרגיל {\displaystyle \ 5-2=3}: אם ניקח 5 תפוחים, ונמחוק 2 מהם, נישאר עם 3. בדוגמה זו, 5 הוא המחוסר, 2 הוא המחסר, ו 3 הוא ההפרש.

פעולת החיסור אינה קומוטטיבית או אסוציאטיבית. היא אינה סגורה ביחס לקבוצת המספרים הטבעיים, כיוון שחיסור של שני מספרים עשוי להניב מספר שלילי, אולם היא סגורה ביחס לקבוצת המספרים השלמים.

את החיסור מגדירים בדרך כלל כחיבור של המספר הנגדי. באופן כזה, ניתן להגדיר חיסור של מספרים ממשיים או מרוכבים, וכמו כן חיסור פונקציות, וקטורים ומטריצות, על פי המוסבר בערך חיבור.

מובנים של חיסור
---------------

החיסור משמש בכמה מובנים:

* לקיחת אובייקטים מאוסף נתון. זו המשמעות הבסיסית והאלמנטרית ביותר של החיסור.
* השוואה בין גדלים. לדוגמה, אם לאדם אחד יש 200 שקלים ולשני יש 500, הרי שלאדם השני יש 300 שקלים יותר.
* מדידת מרחק.

חיסור במאונך
------------

הדגמה של חיסור במאונך
שיטה פופולרית לחסר היא "חיסור במאונך". אופן השיטה הוא כזה: רושמים את המספרים אחד מעל השני (אחדות מעל אחדות וכו') עוברים מימין לשמאל, וכל פעם מחסרים את המספר שלמטה מהמספר שלמעלה. אם המספר שלמטה גדול יותר, מפחיתים מהספרה הבאה 1, ואת הספרה הנוכחית מעלים ב-10.

ראו גם
------

* ארבע פעולות החשבון

קישורים חיצוניים
----------------

| מיזמי קרן ויקימדיה |
| --- |
| ויקיספר ספר לימוד בוויקיספר: **חיסור** |
| ויקישיתוף תמונות ומדיה בוויקישיתוף: **חיסור** |

* חיסור, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543733805171
* BnF: cb11940282d (data)
* GND: 4359078-0
* LCCN: sh85129563
* NKC: ph898519

 |
**דיואי אלבינסון** (באנגלית: **Dewey Albinson**; 9 במרץ 1898–1971) היה אמן אמריקאי. 

מכרה בצפון מינסוטה, 1933

### ראשית חייו

אלבינסון היה בן להורים מהגרים שוודים.

הוא למד בבית הספר לאמנות במיניאפוליס ב-1919, ובליגת הסטודנטים לאמנות. הוא חי בצרפת מ-1923 עד 1925.

### קריירה

הוא היה המנהל והמורה בבית הספר סנט פול לאמנות, מ-1926 עד 1929. מ-1929 עד 1931, הוא חי באיטליה, ולאחר מכן עבר לניו יורק ב-1932.

בשנת 1933, הוא עבד עבור פרויקט יצירות אמנות הציבוריות, ובשנת 1934 הוצג ציורו "מכרה בצפון מינסוטה" בגלריה לאמנות קורקורן, ונדד למקומות נוספים.  הוא היה מנהל פרויקט של מחלקת החינוך של מדינת מינסוטה, מ-1935 עד 1937. הוא צייר ציורי קיר לסניפי דואר בקלוקט, מינסוטה ובמרקט, מישיגן.

הוא היה נשיא איגוד האמנות של מינסוטה, מ-1937 עד 1938. מ-1939 עד 1941 הוא חי בקוויבק. לאחר שחזר למינסוטה, הוא עבר לסטוקטון, ניו ג'רזי, ולבסוף ל־Jalisco, במקסיקו ב-1953.

עבודתו נמצאת במוזיאון לאמנות אמריקאית של סמיתסוניאן,  במוזיאון לאמנות בסן דייגו, במכון לאמנות של מיניאפוליס, במוזיאון לאמנות של אוניברסיטת מישיגן,  ובמוזיאון לאמנות של פרדריק אר וייסמן.

קישורים חיצוניים
----------------

ויקישיתוף מדיה וקבצים בנושא **דיואי אלבינסון** בוויקישיתוף

הערות שוליים
------------

1. ↑  Dewey Albinson, www.cartermuseum.org (באנגלית)
2. 1 2  Robert Crump, **Minnesota Prints and Printmakers, 1900-1945**, Minnesota Historical Society, 2009, ISBN 978-0-87351-635-8. (באנגלית)
3. ↑  "European masterworks from Linden House Collection to be auctioned at Hindman"
4. ↑  Dewey Albinson, web.archive.org, ‏2011-09-10
5. ↑  Northern Minnesota Mine | Smithsonian American Art Museum, americanart.si.edu (באנגלית)
6. ↑  Exchange: (Landscape), exchange.umma.umich.edu
7. ↑  Dewey Albinson/Mrs. Increase Robinson, web.archive.org, ‏2011-08-21

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5227 2105
* LCCN: no91002563
* SNAC: w6d22zpj
* ULAN: 500336480
* VIAF: 6953985
* WorldCat: lccn-no91002563

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דיואי אלבינסון"**.
**מתכתיות** באסטרונומיה וקוסמולוגיה פיזיקלית היא מדד לכמות היסודות כימיים שמרכיבים גרם שמים הכבדים יותר ממימן והליום. השימוש במונח 'מתכת' שונה מהמקובל בכימיה וביום-יום, מכיוון שבסקלות קוסמולגיות, היקום מורכב ברובו הגדול ממימן והליום בלבד, ולכן חוקרי היקום מגדירים את כל היסודות הכבדים יותר כ'מתכות'. לדוגמה, ערפילית שעשירה בפחמן תוגדר כ"עשירה במתכת" למרות שפחמן לא נחשב למתכת בהקשרים אחרים.

מתכתיות של עצם אסטרונומי יכולה לתת הערכה לגבי גילו. על-פי תאוריית המפץ הגדול, בראשית חייו היקום היה מורכב מכ-90% ממימן, אשר חלקו הומר בתהליך נוקליאוסינתזה הקדמוני, ויצר כמות משמעותית של הליום וכמויות זניחות של ליתיום. הכוכבים הראשונים, אשר מוגדרים כאוכלוסייה III, היו נטולי מתכות לחלוטין. היו אלה כוכבים מסיביים מאוד ובמהלך קיומם יצרו יסודות כבדים (עד ברזל) על ידי היתוך גרעיני. לאחר מכן הם סיימו את חייהם בסופרנובות אשר פיזרו יסודות אלה ברחבי היקום. נכון להיום, לא נמצאו כוכבי אוכלוסייה III; קיומם מנובא על ידי המודלים הנוכחים של היקום הבראשיתי. דור הכוכבים הבא נוצר מהחומרים שפוזרו על ידי הדור הראשון. הכוכבים הנצפים המבוגרים ביותר, אוכלוסייה II, הם עדיין בעלי מתכתיות נמוכה. עם היווצרות דורות נוספים של כוכבים, כמות היסודות הכבדים הלכה וגדלה, מכיוון שהעננים שיצרו כוכבים אלה הכילו את השאריות העשירות במתכות שנוצרו בכוכבי הדורות הקודמים, וכך התהליך חזר על עצמו שוב ושוב. הכוכבים הצעירים, בגילה של השמש, מוגדרים כאוכלוסייה I והם בעלי מתכתיות משמעותית.

מתכתיות בגלקסיית שביל החלב
--------------------------

ברחבי גלקסיית שביל החלב, המתכתיות גבוהה יותר במרכז הגלקטי ויורדת ככל שמתקדמים כלפי חוץ. עובדה זו מוסברת על ידי צפיפות הכוכבים הגבוהה יותר במרכז הגלקסיה, מה שגורם לכך שיותר יסודות כבדים נוצרים, מוחזרים לתווך הבין-כוכבי ומשתתפים בהיווצרות כוכבים חדשים. באופן דומה, גלקסיות גדולות נוטות להיות בעלות מתכתיות גבוהה יותר מאשר הקטנות. לדוגמה, ענן מגלן הקטן וענן מגלן הגדול הן שתי גלקסיות לא-סדורות בסביבת שביל החלב. שיעור המתכתיות של הענן המגלני הגדול מוערך בכ-40% מזה של שביל החלב, בעוד שהענן המגלני הקטן הוא בעל מתכתיות של 10% בלבד.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1241204780

 |